REPUBLIKA SRPSKA

OPŠTINA UGLJEVIK

NAČELNIK OPŠTINE

Broj: 02/7-404-139/22

Datum, 23.01.2023. godine

Na osnovu odredbe člana 82. stav 3. Zakona o lokalnoj samoupravi („Službeni glasnik Republike Srpske“, broj 97/16), člana 70. a u vezi sa članom 33. i 34. Zakona o javnim nabavkama BiH („Službeni glasnik BiH“, broj 39/14), i prijedloga Konkursne komisije, Načelnik opštine Ugljevik, donosi sledeću

 *O D L U K U*

 *o izboru najboljeg grafičkog idejnog rješenja*

 Član 1.

U sprovedenom konkursu za izbor najboljeg grafičkog idejnog rješenja za izradu novogodišnjeg reklamnog materijala i to:

1. Novogodišnja čestitka od strane Načelnika opštine i Predsjednika SO-e primaocima iste;
2. Reklamna kesa, štampana;
3. Rokovnik, štampani, format B5, 120 listova;
4. Hemijska olovka sa natpisom;
5. Šolja za kafu i čaj sa ambalažom, maksimalne zapremine do 300 ml sa natpisom;
6. USB stiker memorije 8 GB sa natpisom;
7. Kutija poklon sa natpisom;

izabrano je grafičko idejno rješenje učesnika štamparska radnja „Slovo“ Savka Marković s.p. Ugljevik za ponuđenu ukupnu cijenu u iznosu od 63,70 KM za ponuđene pojedinačne proizvode od tačke a) do g) iz ovog stava.

Nakon uspješno provedenog konkursa provešće se pregovarački postupak bez objave obavještenja o nabavci, u skladu sa odredbom člana 23. stav 1. tačka a) Zakona o javnim nabavkama BiH (Službeni glasnik BiH, broj 39/14) /dalje u tekstu: ZJN BiH/ a u kome postupku će biti ugovorene ukupne količine svakog od pojedinačnih proizvoda od tačke a) do f) iz stava 1. člana 1. ove Odluke a koje će biti predmet nabavke.

 Član 2.

Ova odluka će se objaviti na veb stranici ugovornog organa [www.opstinaugljevik.net](http://www.opstinaugljevik.net). istovremeno s upućivanjem učesniku koji je učestvovao u postupku nabavke, u skladu sa odredbom člana 70. stav 6. ZJN-a BiH.

 O b r a z l o ž e nj e

Javna nabavka je sprovedena putem Konkursa za izradu grafičkog idejnog rješenja novogodišnjeg reklamnog materijala pobrojanog od tačke a) do g) u stavu 1. člana 1. ove Odluke, a na osnovu Odluke o pokretanju postupka javne nabavke broj: 02/7-404-139/22 od 09.12.2022. godine.

Obavještenje o nabavci broj: 894-6-2-104-3-91/22 objavljeno je na portalu javnih nabavki dana 30.12.2022. godine.

Procjenjena vrijednost nabavke iznosi 15.000,00 KM bez zaračunatog PDV-a.

Konkursna komisija je imenovana Rješenjem broj: 02/7-404-139/22 od 30.12.2022. godine Republika Srpska Opština Ugljevik Načelnik opštine.

Do kraja roka za dostavu ponuda dostavljena je jedna ponuda. Ponuda označena identifikacionom šifrom „62736“ je anonimna i zaprimljena je dana 16.01.2023. godine pod brojem: 02/6-Ponuda-6/22 u 12 sati i 06 minuta.

Konkursna komisija se sastala dana 18.01.2023. godine kada je pristupila otvaranju pristigle ponude prilikom čega je utvrđeno da se u ponudi nalaze tri zatvorene koverte i to:

-„Konkursni rad“ sa oznakom identifikacione šifre u gornjem desnom uglu;

- „Autor“ sa oznakom identifikacione šifre u gornjem desnom uglu;

- „Kontakt“ sa oznakom identifikacione šifre u gornjem desnom uglu;

Komisija je otvorila kovertu sa oznakom „Konkursni rad“ i pročitano je obrazloženje grafičkog idejnog rješenja autora za svaki od pojedinačnih proizvoda koji su predmet nabavke kao i cijene autorskog honorara i zantaskih troškova za svaki od pojedinačnih proizvoda koji su predmet nabavke. Ponuđač je dao cijenu autorskog honorara na ime izrade svakog od pojedinačnih proizvoda koji čine predmetnu nabavku po jednom komadu kao i u ukupnosti do maksimalne količine od 1000 komada, sem toga ponuđač je dao i cijenu zanatskih troškova na ime izrade svakog od pojedinačih proizvoda iz predmetne nabavke po jedinici mjere jedan komad. Ukupna cijena usluga izrade za ponuđene pojedinačne proizvode od tačke a) do f) iz stava 1. člana 1. ove Odluke iznosi 63,70 KM bez zaračunatog PDV-a a koju ponuđenu cijenu je prihvatio ugovorni organ. Dalje s tim u vezi ukupne količine svakog od pojedinačnih proizvoda od tačke a) do f) iz stava 1. člana 1. ove Odluke a koje će biti predmet nabavke, biće predmet pregovora sa pobjednikom konkursa u pregovaračkom postupku bez objave obavještenja o nabavci. Ponuda sadrži i grafičke priloge svakog od pojedinačnih proizvoda koji su predmet nabavke. Komisija se složila da ponuđena rješenja svakog od pojedinačnih proizvoda iz predmetne nabavke ispunjavaju kriterijume koje se odnose na originalnost i autentičnost ponuđenog idejnog rješenja i estetski kvalitet ponuđenog idejnog rješenja a koji su propisani konkursnom dokumentacijom za ovu nabavku.

Komisija je na osnovu svega navedenog zaključila da predmetna ponuda ispunjava sve propozicije konkursa. Komisija je Odsjeku za javne nabavke, investicije i nadzor ugovornog organa dostavila na dalje postupanje predmetnu dokumentaciju. Uvidom u sadržaj dokumentacije iz koverte „Kontakt“ i koverte „Autor“ utvrđeno je da je predmetni ponuđač koji je dostavio grafičko idejno rješenje samostalni preduzetnik i to štamparska radnja „Slovo“ Savka Marković s.p. Ugljevik. Uvidom u priloženu dokumentciju utvrđeno je da odabrani ponuđač ispunjava sve kvalifikacione uslove tražene konkursnom dokumentacijom.

Ova ponuda je prihvatljiva, ujedno najpovoljnija i dostavljeni su svi traženi dokazi kako je zahtjevano konkursnom dokumentacijom.

Shodno svemu navedenom Komisija je konstatovala da ne postoje uslovi za ocjenu i rangiranje na osnovu kriterijuma utvrđenih konkursnom dokumentacijom a zbog činjenice da je dostavljena samo jedna ponuda. Ugovorni organ je u cjelosti prihvatio prijedlog Komisije i ponuđeno idejno rješenje ponuđača štamparska radnja „Slovo“ Savka Marković s.p. Ugljevik izabrao kao najbolje, pa je prema tome odlučeno kao u članu 1. ove Odluke.

**PRAVNA POUKA:**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim strankama u postupku, direktno na protokol ugovornog organa u šalter sali Opštinske uprave Opštine Ugljevik ili preporučenom pošiljkom.

U prilogu ove odluke dostavljamo:

- Zapisnik o otvaranju ponuda,

- Zapisnik o pregledu i ocjeni ponuda.

Obrađivač:

\_\_\_\_\_\_\_\_\_\_\_\_\_\_\_\_\_\_

Odsjek za javne nabavke,

 investicije i nadzor NAČELNIK OPŠTINE

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Vasilije Perić, dipl.ecc.

 Dostavljeno:

 1.učesnicima u postupku,

 2.u spis i

 3.Odsjeku za poslove skupštine i ljudske resurse na objavu